**Ministru kabineta noteikumu “Grozījumi Ministru kabineta 2016. gada 20. decembra noteikumos Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi”” projekta un Ministru kabineta noteikumu “Grozījumi Ministru kabineta 2020. gada 24. novembra noteikumos Nr. 691 “Noteikumi par Oficiālās statistikas programmu 2021.–2023. gadam”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījumi Ministru kabineta 2016. gada 20. decembra noteikumos Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi”” projekta (turpmāk – veidlapu MK noteikumu projekts) un Ministru kabineta noteikumu “Grozījumi Ministru kabineta 2020. gada 24. novembra noteikumos Nr. 691 “Noteikumi par Oficiālās statistikas programmu 2021.–2023. gadam”” projekta (turpmāk – OSP MK noteikumu projekts) mērķis ir izpildīt Eiropas Savienības statistikas biroja (turpmāk – Eurostat) iniciatīvu ārkārtas situācijas laikā, papildus apkopojot nacionāli un starptautiski būtiskus datus par COVID-19 krīzes ietekmi Džentlmeņu vienošanās ar Eurostat ietvaros. Lai īstenotu mērķi, ar veidlapu MK noteikumu projektu tiek grozīta viena spēkā esošā veidlapa un esošie noteikumi tiek papildināti ar vienu jaunu veidlapu. OSP MK noteikumu projekts oficiālās statistikas programmu papildina ar pieciem jauniem oficiālajiem statistikas rādītājiem.Ministru kabineta noteikuma projekti stājas spēkā nākamajā dienā pēc to izsludināšanas oficiālajā izdevumā “Latvijas vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ekonomikas ministrijas iniciatīva  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Centrālā statistikas pārvalde (turpmāk – Pārvalde)veidlapuMK noteikumu projektu izstrādāja, lai izpildītu Eurostat iniciatīvu ārkārtas situācijas laikā, papildus apkopojot nacionāli un starptautiski būtiskus datus par COVID-19 krīzes ietekmi Džentlmeņu vienošanās ar Eurostat ietvaros, kas izteikta apsekojuma “Eiropas Savienības statistika par ienākumiem un dzīves apstākļiem” (turpmāk - EU – SILC) Eurostat darba grupā, rakstiski konsultējoties ar valstīm (Doc. LC-ILC/278-20/NE). Atbilstoši darba grupas protokolā (Working Group meeting “WORKING GROUP ON LIVING CONDITIONS AND HOUSEHOLD BUDGET SURVEY” (17-19.11.2020.) Eurostat ir vienojies ar 24 valstīm par papildu jautājumu vākšanu. Ar minētajiem grozījumiem tiks vākti un apstrādāti fizisko personu dati. Lai vākšana un apstrāde būtu likumīga, tai jāatbilst kādam no Eiropas Parlamenta un Padomes 2016. gada 27. aprīļa Regulas (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta punktiem. Lai nodrošinātu atbilstību Vispārīgās datu aizsardzības regulas 6. pantam, ir nepieciešami saistīti grozījumi OSP MK noteikumu projektā, papildinot to ar jauniem oficiālajiem statistikas rādītājiem.Ar veidlapu MK noteikumu projektu groza vienu spēkā esošo Ministru kabineta 2016. gada 20. decembra noteikumu Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi” (turpmāk – MK noteikumi Nr. 812) veidlapu un papildina ar vienu jaunu veidlapu un OSP MK noteikumu projektu papildina ar pieciem jauniem oficiālajiem statistikas rādītājiem. Veidlapu MK noteikumu projekts un OSP MK noteikumu projekts ir sagatavots šādu iemeslu dēļ:1. Veidlapu MK noteikumu projekta 1. un 3. punkts – Eurostat, rakstiski konsultējoties ar EU-SILC darba grupas valstīm (Doc. LC-ILC/278-20/NE), ierosināja apkopot nacionāli un starptautiski būtisku informāciju COVID-19 ietekmes izvērtēšanai. COVID-19 ietekmes uz mājsaimniecību ienākumiem rādītāji ir aktuāli gan Eiropas Savienības mērogā, gan ļoti būtiski nacionālajiem datu lietotājiem un politikas plānotājiem. MK noteikumu projekts netika virzīts ar 2020. gada 17. novembra MK noteikumu Nr. 812 grozījumiem, jo Eurostat šajā laikā veidlapu vēl tikai izstrādāja. 2. Veidlapu MK noteikumu projekta 2. punkts – izmaiņas nepieciešamas sakarā ar Eurostat veiktajiem grozījumiem pārskata veidlapā pēc tās apstiprināšanas Ministru kabinetā. Ar vienotu veidlapu tiek veikts apsekojums Granta projekta "Pārskats par globālo vērtību ķēžu – uzņēmējdarbības funkciju starptautisku pārcelšanu" ietvaros, lai izvērtētu datu iegūšanas iespējas un novērtētu iegūtos rezultātus, pirms Eiropas uzņēmējdarbības statistikas regulas stāšanās spēkā.3. OSP MK noteikumu projekta 1. punkts - apsekojums EU – SILC tiek veikts, lai noskaidrotu iedzīvotāju ienākumu līmeni, kā arī nabadzības un sociālās atstumtības riskus dažādās sabiedrības grupās atkarībā no dzīvesvietas (pilsēta, lauki), izglītības, nodarbinātības, vecuma, dzimuma u.c. Šī apsekojuma mērķis ir nodrošināt salīdzināmu un sistemātiski apkopojamu statistiku par iedzīvotāju dzīves līmeni Latvijā un tās attīstību, izmantojot vienotu ES izstrādātu metodoloģiju un definīcijas. EU-SILC statistikas rādītāji plaši tiek izmantoti valsts līmeņa attīstības plānošanas dokumentos (NAP2027, Latvija 2030), LM un Ekonomikas ministriju vajadzībām esošās sociālās politikas pilnveidošanai un jaunu rīcībpolitiku veidošanai, kā arī dažādu starptautisko organizāciju (Pasaules Banka, Ekonomiskās sadarbības un attīstības organizācija) pētījumiem. Katru gadu tiek iegūta plaša un visaptveroša informācija par mājsaimniecības ienākumiem, mājokļa apstākļiem, mājsaimniecības sastāvu un mājsaimniecības locekļu demogrāfisko raksturojumu, nodarbinātību, veselības stāvokļa pašvērtējumu, izglītību, mājsaimniecības sociāli ekonomisko situāciju.2021. gada apsekojumā papildus tiek iekļauti jautājumi par COVID-19 krīzes ietekmi gan uz mājsaimniecību ienākumiem, tai skaitā saņemto valsts un pašvaldību atbalstu, gan nodarbinātību (iespējas strādāt attālināti), gan attālinātām mācībām. COVID-19 ietekmes uz mājsaimniecību ienākumiem rādītāji ir aktuāli gan Eiropas Savienības mērogā, gan ļoti būtiski nacionālajiem datu lietotājiem un politikas plānotājiem. |
| 3. | Projekta izstrādē iesaistītās institūcijas un publiskas personas kapitālsabiedrības | Pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē, vai varētu ietekmēt | 1. Veidlapu MK noteikumu projekta 1. un 3. punkts – 8000 privātās mājsaimniecības.
2. Veidlapu MK noteikumu projekta 2. punkts – 1800 iepriekšējā gada ekonomiski aktīvi komersanti NACE B\_N, ar nodarbināto skaitu 50 un vairāk gada beigās.
3. OSP MK noteikumu projekta 1. punkts - Ministru kabinetam padota tiešās pārvaldes iestāde, tai skaitā Pārvalde, pastarpinātā pārvalde, plānošanas reģions, kā arī privātpersona, kura risina oficiālās statistikas jautājumus un kurai ir deleģēti valsts pārvaldes uzdevumi Oficiālās statistikas programmas ietvaros; statistikas lietotāji (dažādas mērķgrupas) un  respondenti (dažādas mērķgrupas, t.sk. fiziskas personas, kuru personas datus statistikas nolūkos apstrādās).
 |
| 2. | Tiesiskā regulējuma ietekme uz tautsaimniecību un administratīvo slogu | Respondentu administratīvā sloga aprēķinam tiek izmantota vienas stundas darbaspēka izmaksas, kas ir 9,22 EUR apmērā (tie ir sezonāli neizlīdzināti dati. Šajā likmē ir iekļautas arī visas pārējās izmaksas, ne tikai alga (lielāko daļu no pārējām izmaksām veido darba devēja valsts obligātās sociālās apdrošināšanas iemaksas)), par 2020. gada 1. ceturksni, un kas ir aprēķināta kā vidējais rādītājs par šādiem NACE 2red. A-S darbības veidiem, ņemot vērā to, ka Pārvaldes respondenti pārstāv visas šīs nozares:A Lauksaimniecība, mežsaimniecība un zivsaimniecībaB Ieguves rūpniecība un karjeru izstrādeC Apstrādes rūpniecībaD Elektroenerģija, gāzes apgāde, siltumapgāde un gaisa kondicionēšanaE Ūdens apgāde; notekūdeņu, atkritumu apsaimniekošana un sanācijaF BūvniecībaG Vairumtirdzniecība un mazumtirdzniecība; automobiļu un motociklu remontsH Transports un uzglabāšanaI Izmitināšana un ēdināšanas pakalpojumiJ Informācijas un komunikācijas pakalpojumiK Finanšu un apdrošināšanas darbībasL Operācijas ar nekustamo īpašumuM Profesionālie, zinātniskie un tehniskie pakalpojumiN Administratīvo un apkalpojošo dienestu darbībaO Valsts pārvalde un aizsardzība; obligātā sociālā apdrošināšanaP IzglītībaQ Veselība un sociālā aprūpeR Māksla, izklaide un atpūtaS Citi pakalpojumiKatru gadu mainās vienas stundas darbaspēka izmaksas likme, līdz ar to tiek veikts aprēķins administratīvajam slogam katrai projektā iekļautajai veidlapai. Pārvaldes administratīvais slogs nemainās. |
| 3. | Administratīvo izmaksu monetārs novērtējums | 1.Veidlapu MK noteikumu projekta 1. un 3. punkts (respondentu administratīvais slogs) – 9,22 EUR x 0.08 (patērētais h skaits) (5 – patērētais laiks minūtēs) x 1 (veidlapas iesniegšanas reižu skaits – 1x gadā) x 8000(respondentu skaits) = **5900.80 EUR;**Veidlapu intervijas laikā aizpilda Pārvaldes intervētājs, līdz ar to šo aprēķinu var nosacīti attiecināt uz mājsaimniecību, jo pašreiz nav iespējams prognozēt, kas no mājsaimniecības sniegs atbildes, līdz ar to nav iespējams pateikt uz šo personu attiecināmo stundas izmaksas likmi (piemēram, pensionārs, bezdarbnieks vai nodarbināta persona).2.Veidlapu MK noteikumu projekta 2. punkts (respondentu administratīvais slogs) – 9,22 x 1 (patērētais h skaits) x 1 (veidlapas iesniegšanas reižu skaits – 1x gadā) x 1800(respondentu skaits) = **16 596.00 EUR.**3. OSP MK noteikumu projekta 1. punkts - Pārvaldes plānotās izmaksas, tai skaitā administratīvais sloga izmaksas, tiek nodrošinātas Ekonomikas ministrijas budžeta programmā 24.00.00 “Statistiskās informācijas nodrošināšana” piešķirto valsts budžeta līdzekļu ietvaros: 2021. gadam ­– 10 129 035 EUR. Šajā summā ietverta gan statistikas sagatavošana (statistikas plānošana, izstrāde, datu iegūšana (tai skaitā, datu vākšana no respondentiem), apstrāde, analīze un izplatīšana, kā arī vadības un atbalsta funkcijas), gan attīstības un pētniecības darbi. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Saistītie tiesību aktu projekti | Apvienotā anotācija sagatavota Ministru kabineta noteikumu projektam “Grozījumi Ministru kabineta 2016. gada 20. decembra noteikumos Nr. 812 “Oficiālās statistikas veidlapu paraugu apstiprināšanas un veidlapu aizpildīšanas un iesniegšanas noteikumi”” un Ministru kabineta noteikumu projektam “Grozījumi Ministru kabineta 2020. gada 24. novembra noteikumos Nr. 691 “Noteikumi par Oficiālās statistikas programmu 2021.–2023. gadam””. |
| Atbildīgā institūcija | Ekonomikas ministrija |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Džentlmeņu vienošanās ar Eurostat, kas izteikta apsekojuma EU – SILC Eurostat darba grupā, rakstiski konsultējoties ar valstīm (Doc. LC-ILC/278-20/NE). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Nav  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Nav | Nav | Nav | Nav |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu ievietots [Ministru kabineta](https://www.mk.gov.lv/lv/ministru-kabineta-diskusiju-dokumenti) (<https://www.mk.gov.lv/lv/ministru-kabineta-diskusiju-dokumenti>) un [Ekonomikas ministrijas tīmekļa vietnē](https://www.em.gov.lv/lv/diskusiju-dokumenti) (<https://www.em.gov.lv/lv/diskusiju-dokumenti>) 2020. gada 22. decembrī, aicinot sabiedrību izteikt atsauksmes un viedokļus. |
| 3. | Sabiedrības līdzdalības rezultāti | Nav  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Veidlapu MK noteikumu projekta un OSP MK noteikumu projekta izpilde nemaina Pārvaldes kompetenci un funkcijas, kā arī neparedz ietekmi uz cilvēkresursiem, jaunu institūciju izveidi, esošo institūciju likvidāciju vai reorganizāciju. |
| 3. | Cita informācija | Veidlapu MK noteikumu projekta un OSP MK noteikumu projekta izpilde tiks nodrošināta Ekonomikas ministrijas budžeta programmā 24.00.00 “Statistiskās informācijas nodrošināšana” piešķirto valsts budžeta līdzekļu ietvaros. |

**Ekonomikas ministrs J.Vitenbergs**

**Vīza:**

**Valsts sekretārs E.Valantis**

Piliņa, 67366773,

Guna.Pilina@csb.gov.lv